पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के बीच एक बार फिर पुलिस को हीरा तस्करी के मामले में बड़ी सफलता मिली है। पुलिस ने दो तस्करों को 440 नग हीरे के साथ गिरफ्तार किया है। तस्कर दुपहिया से छुरा फिंगेश्वर होते हुए रायपुर के लिए निकले थे, इस बीच मुखबिर से इसकी सूचना मिलने पर पुलिस ने फिंगेश्वर के ग्राम बोरिद के पास घेराबंदी कर दोनों को धरदबोचा।
मंगलवार को जिला मुख्यालय में एसपी भोजराम पटेल ने बताया कि पुलिस अभियान चलाकर हीरा तस्करों, अवैध शराब बिक्री, गांजा विक्रेता एवं जुआं/सट्टेबाजों पर नकेल कसी है। इसी क्रम में गरियाबंद जिले में पहली बार 440 नग हीरे जिनकी कीमत लगभग 50 लाख रुपए आंकी गई है, सहित दो हीरा तस्करों को फिंगेश्वर पुलिस ने गिरफ्तार किया है। जिले की अब तक की ये सबसे बड़ी कार्रवाई है। हाल ही में इसके पूर्व में भी पुलिस 7 प्रकरणों में 672 नग हीरा जब्त कर आरोपियों को जेल दाखिल करा चुकी है।
पकड़े गए दोनों व्यक्तियों की तलाशी लेने पर आरोपियों के से 440 हीरे बरामद हुए। आरोपियों ने पूछताछ में अपना नाम सुभाष मंडल पिता गौरंग मंडल (43) वार्ड -55 टिकरापारा भगत सिंह चौक मिश्र सदन रायपुर और उज्ज्वल चंद्राकर पिता पवन चंद्राकर (30) साकिन वार्ड-8 एकता चौक दलदल सिवनी मोवा रायपुर निवासी बताया है। मुखबिर की सूचना पर पुलिस की एक टीम ने थाना प्रभारी भूषण चंद्राकर के नेतृत्व में फिंगेश्वर के बोरिद चौक के पास नाकेबंदी कर ली। चेकिंग के दौरान बाइक सवार दोनों आरोपी पुलिस को देखकर हड़बड़ा गए और भागने लगे, जिन्हें घेराबंदी कर पकड़ा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn